Opnun leikskóladeildar og kennsluhættir grunnskóladeildar Kennsla í grunnskóladeildinni hefst alla morgna kl : 8:15 . Mánudögum til fimmtudaga er kennsla til kl : 13:50 en á föstudögum til kl : 11:55 og borða nemendur í hádeginu áður en þeir fara heim . Samkvæmt Aðalnámskrá grunnskóla eiga nemendur að jafnaði að fá 30 kennslustundir á viku í 1. – 4. bekk , nemendur 5. – 7. bekk 35 kennslustundir á viku og nemendur í 8. -10. bekk 37 stundir á viku . Á þessu skólaári eru 1. - 7. bekkur að fá 33 kennslustundir á stundatöflu , einnig 8. - 10. bekkur en að auki fara þau í þrjár Smiðjuhelgar yfir skólaárið , þar sem þau uppfylla kennslustundafjöldann . Börnin í leikskóladeildinni eru ýmist saman í hóp eftir aldri eða í blönduðum aldurshópi , allt eftir þeim verkefnum sem eru í gangi . Elstu börnin í leikskóladeildinni byrja að fara upp í grunnskóla seinasta leikskóla árið sitt og fá þau að fara í kennslustundir í hverri viku til umsjónakennara í bóklegt nám , til list - og verkgreinakennara í verklegt nám og í íþróttir með íþróttakennara í grunnskóladeildinni . Hóparnir þeirra heita : Músahópur , Kisuhópur og Hundahópur . Kennarar grunnskóladeildar eru með fasta samráðstíma þar sem þeir skipuleggja skólastarfið í sínum árgöngum og samstarf sín á milli . Teymisfundir grunnskóladeildar eru haldnir reglulega og þar funda t.d. íslenskuteymi , stærðfræðiteymi og útinámsteymi . Starfsmenn leikskóladeildar eru með reglulega samráðsfundi . Kennari í leikskóladeild og kennari í 1. bekk eru einnig með reglulega fundi til að halda utan um samvinnu og samfellu skólastigana . Einstaklingsmiðaðir kennsluhættir Einstaklingsmiðun felur í sér að skólinn kemur til móts við barnið á forsendum þess sjálfs en ekki skólans , hóps eða námsefnisins . Nemendum í grunnskóladeild eru sett skýr markmið í svokölluðum Vörðum sem er námskrá sem hvert og eitt barn á . Þær eru gerðar að vori og þar eru tilgreind helstu náms - og félagsleg markmið barnsins , sem unnið skal að í framhaldinu . Vörður eru endurskoðaðar svo oft sem þurfa þykir yfir veturinn og skulu vera virkt vinnuplagg nemanda og kennara . Umsagnir eru áberandi auk þess sem leiðsagnarmat fær meira vægi , en í því geta nemendur verið virkir þátttakendur , metið sjálfir vinnu sína en fá einnig leiðbeinandi umsagnir sem styðja þá í náminu og nýtast þeim á ferð þeirra eftir menntaveginum sem öflugt veganesti . Þar sem kennslan og þar með námsmatið er einstaklingsmiðað er samanburður á milli nemenda ómögulegur en samræmd próf Menntamálastofnunnar skila okkur upplýsingum um stöðu nemandans í samanburði við jafnaldra .